ຊາວອຸສເບັກກິສຖານ ໄວ້ອາໄລ ໃຫ້ແກ່ ປະທານາທິບໍດີ Karimov
ຜູ້ນຳຜະເດັດການ ອາຍຸ 78 ປີ ແມ່ນປະທານາທິບໍດີ ພຽງຄົນດຽວຂອງປະເທດ ນັບແຕ່ໄດ້ຮັບເອກກະລາດ ເມື່ອ 25 ປິກ່ອນ.
ປະຊາຊົນຈຳນວນຫຼາຍໆພັນຄົນ ໄດ້ພາກັນລຽນແຖວໃນວັນເສົາມື້ນີ້ ທີ່ນະຄອນ Tash- kent ເມືອງຫຼວງຂອງ Uzbekistan ເພື່ອໄປສະແດງການໄວ້ອາໄລ ເປັນເທື່ອສຸດທ້າຍໃຫ້ແກ່ທ່ານ Islam Karimov ຜູ້ນຳທີ່ປົກຄອງປະເທດມາເປັນເວລາດົນນານ ໃນຂະນະທີ່ຂະບວນສົ່ງສະການຂອງທ່ານຜ່ານໄປ ສົບຂອງທ່ານ Karimov ຈະຖືກນຳໄປຝັງທີ່ເມືອງ Samarkand ຊຶ່ງເປັນຫົວເມືອງສາຍ ໄໝໃນສະໄໝໂບຮານ ອັນເປັນບ່ອນກຳເນີດຂອງທ່ານ ລັດຖະບານໄດ້ປະກາດກ່ຽວກັບການເຖິງແກ່ອະສັນຍະກຳຂອງຜູ້ນຳຜະເດັດການ Ka- rimov ໃນວັນສຸກວານນີ້ເຮັດໃຫ້ການຄາດຄະເນຕ່າງໆກ່ຽວກັບວ່າທ່ານຍັງມີຊີວິດຢູ່ຫລື ບໍ່ຫຼັງຈາກໄດ້ເປັນລົມສາລະບາດຫຼືສຕຣົກ ເຈົ້າໜ້າທີ່ Uzbekistan ກ່າວວ່າ ຜູ້ນຳອາຍຸ 78 ປີໄດ້ຢູ່ໃນອາການສະຫຼົບ ມາໄດ້ຫຼາຍມື້ແລ້ວ ທ່ານໄດ້ເຖິງແກ່ອະສັນຍະກຳນຶ່ງມື້ຫຼັງຈາກປະເທດໃນເຂດເອເຊຍກາງດັ່ງກ່າວສະຫຼອງວັນເອກກະລາດ ທ່ານ Karimov ໄດ້ປົກຄອງປະເທດມາເປັນເວລາດົນກວ່າ 25 ປີ ລູກສາວຫລ້າຂອງທ່ານ Karimov ນາງ Lola Karimova-Tillyaeva ໄວ້ອາໄລໃຫ້ແກ່ບິດາຂອງນາງໂດຍສົ່ງຂໍ້ຄວາມຜ່ານທາງອິນເຕີແນັດວ່າ “ທ່ານໄດ້ຈາກພວກເຮົາໄປແລ້ວ ຂ້ອຍກຳລັງດີ້ນຮົນຊອກຫາຄຳເວົ້າຢູ່ ຂ້ອຍເອງກໍບໍ່ເຊື່ອເຊັ່ນດຽວກັນ ນາງໄດ້ຂຽນລົງ ທາງເຟສບຸກ ເປັນພາສາ Uzbekistan ວ່າ “ຂໍໃຫ້ພະເຈົ້າ ຈົ່ງສະແດງຄວາມເມດຕາກະລຸນາຕໍ່ທ່ານດ້ວຍ” ການສົ່ງຂ່າວຂອງນາງ ແມ່ນໄດ້ຮັບການຕອບຮັບ ຈາກຫລາຍໆພັນຄົນ